Long Cecil is die bynaam vir 'n kanon wat in De Beers se werkplaas vervaardig is tydens die beleg van Kimberley in die Tweede Vryheidsoorlog. Dit was 'n 28-ponder wat binne 24 dae deur manne gemaak is wat geen ondervinding van artillerie gehad het nie. Dit het die eerste van 225 koeëls op 19 Januarie 1900 afgevuur en is vernoem na Cecil John Rhodes wat in daardie tyd in Kimberley was. Die man wat grotendeels daarvoor verantwoordelik was, is George Labram, meganiese ingenieur van De Beers Consolidated Mines. Dit word as 'n monument in Kimberley bewaar. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.